IRPC ขาขึ้นรอบใหม่! บวกแรง 7% ลุ้นกำไร Q4 ฟื้นตัวแรง-แนะซื้อเป้า 4.10 บ.
IRPC ขาขึ้นรอบใหม่! บวกแรง 7% ลุ้นกำไร Q4 ฟื้นตัวแรง-แนะซื้อเป้า 4.10 บ.
1 ก.พ. 2564

ผู้สื่อข่าวรายงานว่า บริษัท ไออาร์พีซี จำกัด (มหาชน) หรือ IRPC ณ เวลา 12.04 น. อยู่ที่ระดับ 3.64 บาท บวก 0.24 บาท หรือ7.06% ด้วยมูลค่าซื้อขาย 968.42 ล้านบาท ราคาหุ้นปรับตัวแรงรอบใหม่

บล.ฟิลลิป ระบุในบทวิเคราะห์ว่า แนวโน้มการดำเนินงานไตรมาส 4/2563 แม้ว่าสวนต่างราคาในกลุ่มปิโตรเลียมยังไม่ฟื้นตัวจากอุปสงส์ที่ยังไม่กลับสู่ภาวะปกติกิจากการเกิดระบาดรอบใหม่ในหลายประเทศทำให้ส่วนต่างราคาทั้งดีเซลและแก๊สโซลีนยังไม่ฟื้นตัวอยอยู่ที่เพียง 3.69 และ 4.10 เหรียญ/บาร์เรลลดลงจาก 4.16 และ 4.43 เหรียญ/บาร์เรล สวนน้ำมันเครื่องบินแม้กลับมาเป็นบวกได้แต่ยังอยู่ระดับต่ำเพียง 2.42 เหรียญ/บาร์เรล แต่คาดจะได้ส่วนช่วยและทำให้การดำเนินงานดีกว่าที่เคยคาดจาก
1) สวนต่างราคากลุ่มปิโตรเคมีที่กลับมาฟื้นตัวจากกำลังที่กลับมาทั้งเพื่อใช้สำหรับกลุ่มบรรจุภัณฑ์อาหาร, เครื่องใช้ในครัวเรือน, เวชภัณฑ์ และสินค้าอิเลกทรอนิกส์เป็นต้น สงผลให้ส่วนต่างราคาผลิตภัณฑ์ทั้งโอเลฟินส์ดีขึ้นจากส่วนต่างราคา HDPE เพิ่มขึ้น 8%  เทียบไตรมาสก่อนหน้า รวมถึงส่วนต่างของ PP เพิ่มขึ้น 27% ขณะที่ส่วนต่างกลุ่มอะโรเมติกส์ทั้งส่วนต่างของ TOL และ MX ปรับดีขึ้นเช่นกันโดยที่กลุ่ม Styrenics พบว่าสวนต่างของ ABS เพิ่มขึ้นถึง 45% เช่นเดียวกับส่วนต่างราคา PS ที่เพิ่มขึ้น
2) ต้นทุน Crude premium ในไตรมาส 4/2563 ลดลงมากกว่า 1เหรียญ/บาร์เรล และ 3) กำไรจากสต็อกน้ำมันตามราคาน้ำมันที่ปรับขึ้นราว 4 เหรียญ/บาร์เรล คาดว่า Market GIM จะอยู่ที่ราว 15 เหรียญ/บาร์เรลจาก 8.70 เหรียญ/บาร์เรล ในไตรมาส 3/2563 และหลังรวมกำไรจากสต็อกทำให้มี Accounting GIM ที่ราว 11 เหรียญ/บาร์เรล คาดกำไรสุทธิจะอยู่ที่ 1,617 ล้านบาทบาท
แม้ COVID-19 ยังไม่หายไปและทำให้กลุ่มปิโตรเลียมยังฟั้นตัวได้ช้าแต่คาดการฟื้นตัวของกลุ่มปิโตรเคมีจะช่วยให้การดำเนินงานพลิกกลับมากำไรได้อีกครั้ง อีกทั้งยังได้ส่วนช่วยจากโครงการลดค่าใช้จ่ายทั้งโครงการเดิมที่ยังดำเนินอยู่และโครงการ NOAH ที่จะช่วยลดค่าใช้จ่ายลงจากเดิมทำให้เป็นปัจจัยบวกต่อการดำเนินงานได้อีกทางจากแนวโน้มสวนต่างราคาผลิตภัณฑ์ที่ฟื้นตัวเร็วกว่าที่คาดทำให้ทางฝ่ายปรับ Market GIM เป็น 11 เหรียญ/บาร์เรล ภายใต้สมมติฐานราคาน้ำมันที่ 52 เหรียญ/บาร์เรล ปรับการดำเนินงานปี 2564 เป็นกำไรสุทธิ 1,868 ล้านบาท
คงแนะนำ“ซื้อเก็งกำไร” แต่ปรับราคาพื้นฐานเป็น 4.10 บาท ราคาหุ้น IRPC ปรับขึ้นจากคาดหวังการฟื้นตัวของการดำเนินงานหลังเศรษฐกิจจีนฟื้นตัวได้เร็วกว่าที่คาดไว้ส่งผลบวกต่อทั้งปริมาณขายและส่วนต่างราคาผลิตภัณฑ์ให้ฟื้นตัวได้ดีและทำให้การดำเนินงานดีกว่าที่เคยคาด ทางฝ่ายคงแนะนำ “ซื้อเก็งกำไร” ปรับราคาพื้นฐานเป็น 4.10 บาท